Karolo ya bo 77 ya Molao wa Dikamano tsa Ditiro wa 1995, o neela badiri dithata tsa go tsaya karolo mo boipelaetsong go rotloetsa kgotsa go sireletsa dikgatlhegelo tsa selegae le moruo mme e di sireletse kgatlhong le go belesediwa mo tirong le tse dingwe tsa dikgato tsa kgalemo. Se se naya Khansele ya Bošetshaba ya Tsweletsopele ya Moruo le Ditiro - jaaka mokgatlho o dirang melawana mme o bopilwe ke baemedi go tswa pusong, kgwebong, badiring le setšhabeng - tiro ke ya go kopanya maphata mmogo ka maikaelelo a go rarabolola mathata a go dira boipelaetso.
Nedlac e tshwanetse go itsisiwe ka ga boipelaetso mo foromo e e rileng . Mo foromong e mabaka le mofuta wa maikaelelo a go batla go dira boipelaetso a tshwanetse go tlhagisiwa ka tlhomamo. Se ga se tsenyeletse letlha leo boipelaetso bo ikaelelwang go diragadiwa ka lona, ka se se ka nyatsa mokgwa wa go bona tumalano.
Fa maiteko a go bona tharabololo a retelelwa, mokgatlho kgotsa mekgatlho e e kopaneng ya badiri e tshwanetse go neelana ka kitsiso ya bobedi go Nedlac mo ba itseseng ka maikaelelo a bona go tswelela ka go dira boipelaetso. Kitsiso ya bobedi e tshwanetse go neelwa Nedlac mo tekanong ya bonnye jwa malatsi a le 14 pele ga boipelaetso bo simolola.
Itsise Nedlac ka maikaelelo a mokgatlho wa badiri a go tsweletsa boipelaetso.
Mokwaledi wa mokgatlho wa badiri kgotsa mekgatlho e e kopaneng ya badiri e tshwanetse go tlatsa foromo ya kopo.
Nedlac e tshwanetse go amogela foromo bonnye malatsi a le 14 pele ga dira boipelaetso.
Ditirelo ga di duelelwe.